CELEX: 31988R0893
Language: el
Date: 1988-03-29 00:00:00
Title: Κανονισμός (ΕΟΚ) αριθ. 893/88 του Συμβουλίου της 29ης Μαρτίου 1988 που καθορίζει, για την περίοδο εμπορίας 1987/88, το ποσοστό του ποσού της ενίσχυσης στην παραγωγή ελαιολάδου που πρέπει να παρακρατείται σύμφωνα με το άρθρο 20δ παράγραφος 1 του κανονισμού αριθ. 136/66/ΕΟΚ

Avis juridique important

|

31988R0893

Κανονισμός (ΕΟΚ) αριθ. 893/88 του Συμβουλίου της 29ης Μαρτίου 1988 που καθορίζει, για την περίοδο εμπορίας 1987/88, το ποσοστό του ποσού της ενίσχυσης στην παραγωγή ελαιολάδου που πρέπει να παρακρατείται σύμφωνα με το άρθρο 20δ παράγραφος 1 του κανονισμού αριθ. 136/66/ΕΟΚ  

Επίσημη Εφημερίδα αριθ. L 089 της 06/04/1988 σ. 0004 - 0004

ΚΑΝΟΝΙΣΜΟΣ ( ΕΟΚ ) αριθ . 893/88 ΤΟΥ ΣΥΜΒΟΥΛΙΟΥ  της 29ης Μαρτίου 1988  που καθορίζει, για την περίοδο εμπορίας 1987/88, το ποσοστό του ποσού της ενίσχυσης στην παραγωγή ελαιολάδου που πρέπει να παρακρατείται σύμφωνα με το άρθρο 20δ παράγραφος 1 του  κανονισμού αριθ . 136/66/ΕΟΚ ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό αριθ . 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως της αγοράς στον τομέα των λιπαρών ουσιών ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3994/87 ( 2 ), και ιδίως το άρθρο 20δ  παράγραφος 1,  την πρόταση της Επιτροπής,  τη γνώμη του Ευρωπαϊκού Κοινοβουλίου ( 3 ),  Εκτιμώντας :  ότι σύμφωνα με το άρθρο 20δ παράγραφος 1 του κανονισμού αριθ . 136/66/ΕΟΚ, θα πρέπει να καθοριστεί το ποσοστό της ενίσχυσης στην παραγωγή που μπορεί να παρακρατείται υπέρ των αναγνωρισμένων οργανώσεων παραγωγών ελαιολάδου ή των ενώσεών τους, ώστε το ποσό  που προκύπτει από αυτή την παρακράτηση να συνεισφέρει στη χρηματοδότηση των εξόδων που προκαλούνται από τις δραστηριότητες που προκύπτουν από το άρθρο 5 παράγραφος 3 και το άρθρο 20γ του εν λόγω κανονισμού -  ότι με το άρθρο 3 παράγραφος 2 του κανονισμού ( ΕΟΚ ) αριθ . 1916/87 του Συμβουλίου της 2ας Ιουλίου 1987 για τον καθορισμό της ενδεικτικής τιμής παραγωγής, της ενίσχυσης στην παραγωγή και της τιμής παρέμβασης του ελαιολάδου για την περίοδο εμπορίας 1987/88  καθώς και της μέγιστης ποσότητας που αναφέρεται στο άρθρο 5 παράγραφος 1 του κανονισμού αριθ . 136/66/ΕΟΚ ( 4 ), αναβλήθηκε ο καθορισμός του εν λόγω ποσοστού αναμένοντας την επανεξέταση των καθηκόντων που πρέπει να ανατεθούν στις αναγνωρισμένες οργανώσεις  παραγωγών ελαιολάδου ή τις ενώσεις τους -  ότι ο κανονισμός ( ΕΟΚ ) αριθ . 892/88 του Συμβουλίου της 29ης Μαρτίου 1988 που τροποποιεί τον κανονισμό ( ΕΟΚ ) αριθ . 2261/84 για τον καθορισμό των γενικών κανόνων σχετικά με τη χορήγηση της ενίσχυσης στην παραγωγή ελαιολάδου και στις οργανώσεις παραγωγών  ελαιολάδου ( 5 ), προβλέπει, ιδίως, ότι πρέπει να ελαφρυνθούν τα καθήκοντα ελέγχου που έχουν ανατεθεί στις εν λόγω οργανώσεις και τις ενώσεις - ότι θα πρέπει, ως εκ τούτου, λαμβάνοντας υπόψη τις προβλεπόμενες δαπάνες της περιόδου εμπορίας 1987/88, να  καθοριστεί το εν λόγω ποσοστό στο επίπεδο που ορίζεται στον παρόντα κανονισμό,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :    Άρθρο 1   Για την περίοδο εμπορίας 1987/88, το ποσοστό του ποσού της ενίσχυσης στην παραγωγή που μπορεί να παρακρατείται, βάσει του άρθρου 20δ παράγραφος 1 του κανονισμού αριθ . 136/66/ΕΟΚ, για τις οργανώσεις παραγωγών ελαιολάδου και τις ενώσεις τους,  που έχουν αναγνωριστεί κατ' εφαρμογή του εν λόγω κανονισμού, καθορίζεται σε 1,9 %.  Άρθρο 2   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .  Εφαρμόζεται από την 1η Νοεμβρίου 1987 .   Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Βρυξέλλες, 29 Μαρτίου 1988 .  Για το Συμβούλιο  Ο Πρόεδρος  I . KIECHLE     ( 1 ) ΕΕ αριθ . 172 της 30 . 9 . 1966, σ . 3025/66 .  ( 2 ) ΕΕ αριθ . L 377 της 31 . 12 . 1987, σ . 31 .  ( 3 ) Γνώμη που διατυπώθηκε στις 11 Μαρτίου 1988 ( δεν έχει ακόμα δημοσιευτεί στην Επίσημη Εφημερίδα ).  ( 4 ) ΕΕ αριθ . L 183 της 3 . 7 . 1987, σ . 12 .  ( 5 ) Βλέπε σελίδα 1 της παρούσας Επίσημης Εφημερίδας .